Komisijos reglamentas (EB) Nr. 332/2004,
2004 m. vasario 26 d.
2004 m. nukrypstantis nuo Reglamento (EB) Nr. 1432/94, nustatančio išsamias importo priemonių, numatytų Tarybos reglamente (EB) Nr. 774/94, atidarančiame tam tikras Bendrijos tarifines kiaulienos ir tam tikrų žemės ūkio produktų kvotas ir numatančiame jų administravimą, taikymo kiaulienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1], ypač į jo 8 straipsnio 2 dalį, 11 straipsnio 1 dalį ir 22 straipsnio antrą pastraipą,
atsižvelgdama į 1994 m. kovo 29 d. Tarybos reglamentą (EB) Nr. 774/94 atidarantį tam tikras Bendrijos tarifines aukštos kokybės jautienos, taip pat kiaulienos, paukštienos, kviečių ir meslino bei sėlenų, išsijų ir kitų liekanų kvotas bei numatantį tokių kvotų administravimą [2], ypač į jo 7 straipsnį,
kadangi:
(1) Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimas į Europos Sąjungą 2004 m. gegužės 1 d. turėtų suteikti šioms šalims teisę į Reglamente (EB) Nr. 774/94 numatytas tarifines kvotas kiaulienai teisingomis sąlygomis, panašiomis į tas, kurios taikomos dabartinėse valstybėse narėse. Todėl minėtų šalių ekonomikos operatoriams turi būti suteikta galimybė įstojus visapusiškai tomis kvotomis pasinaudoti;
(2) siekiant nesutrikdyti rinkos iki ir po 2004 m. gegužės 1 d., 2004 m. Komisijos reglamentu (EB) Nr. 1432/94 [3] numatytas grafikas turi būti pakeistas, o paskirstyti kiekiai derinami, tačiau nekeičiant Reglamente (EB) Nr. 774/94 numatyto bendro kiekio. Paraiškų patekimo terminai taip pat turėtų būti keičiami;
(3) todėl būtina 2004 m. numatyti Reglamento (EB) Nr. 1432/94 2 straipsnyje ir 4 straipsnio 1 dalyje nustatytų priemonių pakeitimus ir derinimą;
(4) šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Nukrypstant nuo Reglamento (EB) Nr. 1432/94 2 straipsnio, 2004 m. balandžio 1 d. - birželio 30 d. kvotos paskirstomos taip:
a) 8 % - 2004 m. balandžio 1 d. - 30 d.,
b) 17 % - 2004 m. gegužės 1 d. - birželio 30 d.
2. Nukrypstant nuo Reglamento (EB) Nr. 1432/94 4 straipsnio 1 dalies, 2004 m. gegužės 1 d. - birželio 30 d. paraiškos gauti licencijas pateikiamos per pirmąsias septynias gegužės mėn. dienas.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. balandžio 1 d. iki birželio 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 26 d.